# Podmienky účasti

## PODMIENKY ÚČASTI VO VEREJNOM OBSTARÁVANÍ

## TÝKAJÚCE SA OSOBNÉHO POSTAVENIA (§ 32 ZVO)

Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia:

1. Uchádzač musí spĺňať podmienky účasti uvedené v § 32 ods. 1 zákona o verejnom obstarávaní (ZVO). Ich splnenie preukáže podľa § 32 ods. 2, ods. 4, ods. 5, § 152 ods. 1 ZVO (zápis do zoznamu hospodárskych subjektov) alebo § 152 ods. 3 ZVO. Ak uchádzač nepredloží doklady podľa § 32 ods. 2 písm. a) ZVO, je povinný na účely preukázania splnenia podmienky účasti podľa § 32 ods. 1 písm. a) ZVO poskytnúť obstarávateľskej organizácii údaje potrebné na vyžiadanie výpisu z registra trestov podľa § 10 ods. 4 zákona č. 330/2007 Z.z. o registri trestov a o zmene a doplnení niektorých zákonov v znení neskorších predpisov.
2. Zápis do zoznamu hospodárskych subjektov je účinný voči každému verejnému obstarávateľovi (obstarávateľskej organizácii) a údaje v ňom uvedené nie je potrebné v postupoch verejného obstarávania overovať. Obstarávateľská organizácia pri vyhodnocovaní splnenia podmienok účasti týkajúcich sa osobného postavenia overí zapísanie hospodárskeho subjektu v zozname hospodárskych subjektov, ak uchádzač nepredložil doklady podľa § 32 ods. 2, 4 a 5 ZVO alebo iný rovnocenný zápis alebo potvrdenie o zápise podľa § 152 ods. 3 ZVO a neposkytol obstarávateľskej organizácii údaje potrebné na vyžiadanie výpisu z registra trestov podľa § 10 ods. 4 zákona č. 330/2007 Z.z. o registri trestov a o zmene a doplnení niektorých zákonov v znení neskorších predpisov.
3. Uchádzač môže požadované doklady predbežne nahradiť aj jednotným európskym dokumentom (JED) v zmysle § 39 ZVO, pričom berie na vedomie, že rozsahom, obsahom aj spôsobom spĺňa podmienky účasti uvedené v tomto bode oznámenia ku dňu predkladania ponúk a bude schopný v aktuálnom prípade túto skutočnosť do piatich pracovných dní od prevzatia výzvy, ak lehota nebude stanovená inak, doručiť obstarávateľskej organizácii a preukázať konkrétnymi dokladmi potvrdzujúcimi pravdivosť tvrdenia v JED.
4. Doklady vo vzťahu k preukazovaniu splnenia podmienok účasti v zmysle § 32 ods. 1 písm. e) a f) ZVO musia preukázať uchádzači so sídlom mimo územia Slovenskej republiky, ktorí nie sú zapísaní v zozname hospodárskych subjektov (§ 152 ods. 1 ZVO) predložením dokladov alebo prístupom do registra v krajine uchádzača. Obstarávateľská organizácia uzná rovnocenný zápis alebo potvrdenie o zápise vydané príslušným orgánom iného členského štátu Európskej únie, ktorým uchádzač preukazuje splnenie podmienok účasti podľa § 32 ZVO. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny dodávateľov osobitne. Oprávnenie uskutočňovať predmet zákazky preukazuje člen skupiny dodávateľov len vo vzťahu k tej časti predmetu zákazky, ktorú má zabezpečiť.
5. Doklady musia byť aktuálne (nie staršie ako tri mesiace ku dňu lehoty na predkladanie ponúk; to sa netýka dokladu podľa § 32 ods. 2 písm. e) ZVO) a musia odrážať skutočný stav v čase predkladania ponuky.

Obstarávateľská organizácia **nie je orgánom verejnej moci a nie je oprávnená overovať si údaje** z informačných systémov verejnej správy podľa § 32 ods. 3 ZVO.

## PODMIENKY ÚČASTI VO VEREJNOM OBSTARÁVANÍ, TÝKAJÚCE SA FINANČNÉHO A EKONOMICKÉHO POSTAVENIA (§ 33 ZVO)

Obstarávateľská organizácia v tomto verejnom obstarávaní nepožaduje preukázanie splnenia podmienok účasti podľa § 33 ZVO.

\*\*\*\*\*\*\*

## PODMIENKY ÚČASTI VO VEREJNOM OBSTARÁVANÍ, TÝKAJÚCE SA TECHNICKEJ SPÔSOBILOSTI alebo ODBORNEJ SPÔSOBILOSTI (§ 34 ZVO)

1. Uchádzač musí spĺňať podmienky účasti týkajúce sa technickej spôsobilosti alebo odbornej spôsobilosti podľa § 34 zákona o verejnom obstarávaní, ktoré preukazuje podľa:

**BOD A)**

Minimálna požadovaná úroveň štandardov:

K bodu **(A) § 34 ods. 1 písm. a) ZVO;**

**(1)**

Uchádzač preukáže plnenie požiadaviek podľa § 34 ods.1 písm. a) ZVO predložením:

zoznamu poskytnutých služieb za predchádzajúce tri roky (36 mesiacov) od vyhlásenia verejného obstarávania s uvedením cien, lehôt dodania a odberateľov; dokladom je referencia (s obsahom podľa § 12 ods. 2 ZVO), ak odberateľom bol verejný obstarávateľ alebo obstarávateľ podľa zákona o verejnom obstarávaní).

**(2)**

Obstarávateľská organizácia požaduje, aby uchádzač preukázal, že uskutočnil projekčné práce rovnakého alebo obdobného charakteru, ako je predmet zákazky v kumulatívnej hodnote **150.000 EUR bez DPH** alebo v kumulatívnom počte min. **5 ks**, a toza predchádzajúce 3 roky (36 mesiacov) od vyhlásenia verejného obstarávania v Úradnom vestníku EÚ. Výška požadovanej sumy môže byť preukázaná jednou referenciou, alebo kombináciu referencií podľa nižšie uvedených bodov a-c. Pod službami rovnakého alebo obdobného charakteru sa rozumie realizácia projekčných prác v stupni DSP alebo DRS :

1. pozemných stavieb - nebytové budovy ktorých súčasťou boli vnútorné rozvody vody, kanalizácie, elektriny a slaboprúdu,
2. inžinierskych stavieb - diaľkové a miestne rozvody elektriny, stožiare alebo stavby energetických zariadení
3. líniové stavby - stavby dráh: železnične, električkové, trolejbusové alebo špeciálne trate (metro), ktorej súčasťou bolo trakčné vedenie

V prípade, ak uchádzač preukazuje referenciu zmluvou, ktorej realizácia presahuje stanovené obdobie rokov, t. j. poskytovanie služby (zmluvy) začalo pred piatimi rokmi, alebo nebolo skončené do vyhlásenia verejného obstarávania (ďalej aj ako rozhodné obdobie), uchádzač v zozname uvedie zvlášť rozpočtový náklad iba za tú časť poskytovania služby, ktorá bola poskytnutá v požadovanom období. V prípade, ak poskytnutie služby realizoval uchádzač ako člen združenia alebo ako subdodávateľ, vyčísli a započíta iba finančný objem, realizovaný ním samotným.

V prípade dokladov preukazujúcich splnenie podmienok účasti, ktoré sú vyjadrené v inej mene ako EUR (€), je potrebné na prepočítanie tejto meny na Euro použiť priemerný ročný kurz Európskej centrálnej banky (ECB) za príslušný kalendárny rok resp. za rok 2022 ku dňu odoslania oznámenia do Úradného vestníka EÚ. Doklady, ktorými uchádzač preukazuje splnenie podmienok účasti, ktoré sú vyjadrené v inej mene ako Euro (€), uchádzač predloží v pôvodnej mene a v mene Euro (€). V prípade, že pôvodná mena, v ktorej je predkladaná ponuka nie je uvedená na kurzovom lístku ECB, je potrebné na prepočet použiť príslušný kurz Národnej banky Slovenska (NBS).

**BOD B)**

Minimálna požadovaná úroveň štandardov:

K bodu **(A) § 34 ods. 1 písm. g) ZVO;**

Uchádzač preukáže splnenie podmienky účasti podľa § 34 ods. 1 písm. g) ZVO predložením údajov o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov. Požaduje sa predložiť údaje o odbornej kvalifikácii osôb, ktoré budú zodpovedné za realizáciu projekčných prác a budú určené na plnenie zmluvy.

Uchádzač môže preukázať splnenie podmienky účasti aj prostredníctvom jedného odborníka spĺňajúceho všetky požadované kritériá vo vzťahu ku všetkým pozíciám.

**Pozícia Projektant č. 1**

* ukončené vysokoškolské vzdelanie II. stupňa
* autorizovaný stavebný inžinier podľa aktuálne platného členenia od 01.01.2002 v kategórií Komplexné architektonické a inžinierske služby a súvisiace technické poradenstvo ( A1 ) alebo členenia platného do 31.12.2004 v kategórií / podkategórií pozemné stavby podľa zákona č. 138/1992 Z.z o autorizovaných stavebných inžinieroch v znení neskorších predpisov alebo ekvivalent v krajine uchádzača
* minimálne 5-ročná prax na pozícii Projektant v oblasti predmetu zákazky, čo preukaze predložením profesijného životopisu z ktorého bude vyplývať preukázanie praktických 5- ročných skúseností na zákazky/projektoch rovnakého charakteru ako predmet zákazky. V rámci životopisu uvedie zoznam realizovaných zákaziek na pozícii Projektant,

**Pozícia Projektant č. 2**

* ukončené vysokoškolské vzdelanie II. stupňa
* autorizovaný stavebný inžinier podľa aktuálne platného členenia od 01.01.2002 v kategórií Inžinier pre technické, technologické a energetické vybavenie stavieb ( I4 ) alebo členenia platného do 31.12.2004 v kategórií – technické, technologické a energetické vybavenie stavieb / elektrotechnické zariadenia ( 5-3 ) podľa zákona č. 138/1992 Z. z o autorizovaných architektoch a autorizovaných stavebných inžinieroch v znení neskorších predpisov alebo ekvivalent v krajine uchádzača,

a **zároveň**

 Držiteľ osvedčenia o odbornej spôsobilosti v zmysle zákona č. 513/2009 Z. z. o dráhach a o zmene a doplnení niektorých zákonov v znení neskorších predpisov a vyhlášky Ministerstva dopravy a výstavby SR č. 205/2010 Z. z. o určených technických zariadeniach a určených činnostiach a činnostiach na určených technických zariadeniach v znení neskorších predpisov v rozsahu pre električkové a trolejbusové dráhy ( mestské dráhy).

**Požadovaný minimálny rozsah osvedčenia**

(osvedčenia v zmysle Vyhlášky č. 205/2010 Z. z. v znení do 1.7.2020):

E1 Elektrické rozvodné zariadenia dráh a elektrické stanice dráh bez obmedzenia napätia,

E2 Elektrické siete dráh a elektrické rozvody do 1000V AC vrátane a 1500V DC vrátane,

E3 Trakčné napájacie a spínacie stanice,

E4a) Trakčné vedenia električkových a trolejbusových dráh, prívodná koľajnica metra,

E5 Elektrické zariadenia napájané z trakčného vedenia,

E11 Zariadenia na ochranu pred účinkami atmosférickej a statickej elektriny a

E12 Zariadenia na ochranu pred negatívnymi účinkami spätných trakčných prúdov;

**resp.**

(osvedčeniav zmysle Vyhlášky č. 180/2020 Z. z. od 1.7.2020):

E1 Elektrické rozvodné zariadenia dráh a elektrické stanice dráh bez obmedzenia napätia,

E2 Elektrické siete dráh a elektrické rozvody dráh do 1000 V AC a 1500 V DC vrátane,

E3a Trakčné napájacie a spínacie stanice električkových, trolejbusových a špeciálnych dráh,

E4a Trakčné vedenie električkových, trolejbusových a špeciálnych dráh, prívodná koľajnica metra,

E5 Elektrické zariadenia napájané z trakčného vedenia,

E11 Zariadenia dráh na ochranu pred účinkami atmosférickej a statickej elektriny

E12 Zariadenia na ochranu pred negatívnymi účinkami spätných

Požaduje sa minimálne 5-ročná prax na pozícii Projektant v oblasti predmetu zákazky, čo preukáže predložením profesijného životopisu, z ktorého bude vyplývať preukázanie praktických 5- ročných skúseností na zákazky/projektoch rovnakého charakteru ako predmet zákazky. V rámci životopisu uvedie zoznam realizovaných zákaziek na pozícii Projektant.

**Uchádzač splnenie požiadaviek na kľúčových odborníkov preukazuje:** Platným osvedčením vo vyššie uvedenom rozsahu vydaným pre každého projektanta podľa bodu a) alebo b) vydávaným Slovenskou komorou stavebných inžinierov (SKSI) alebo iným subjektom v inom štáte ako SR, ktorý ekvivalentné osvedčenie vydal. Ak je kľúčový odborník/projektant zapísaný vo verejne prístupnom zozname, ktorý preukazuje, že táto osoba je držiteľom príslušného osvedčenia, postačuje uviesť webovú adresu, na ktorej si môže obstarávateľská organizácia danú skutočnosť overiť (napr. <https://verejnyportal.sksi.sk/search>).

V prípade, ak úspešný uchádzač predložil v rámci ponuky ekvivalent vydaný v inom štáte ako SR, k odbornej spôsobilosti podľa §27 v zmysle zákona č.513/2009 Z. z. o dráhach a o zmene a doplnení niektorých zákonov v znení neskorších predpisov a vyhlášky Ministerstva dopravy a výstavby SR č. 205/2010 Z. z., musí pred podpisom zmluvy predložiť Osvedčenie o odbornej spôsobilosti vydané Dopravným úradom alebo PPO v zmysle § 18 zákona č.513/2009 Z. z. o dráhach a podľa §31 ods. (6) a (7) vyhlášky č. 205/2010 Z.z. Ministerstva dopravy, pôšt a telekomunikácií Slovenskej republiky o určených technických zariadeniach a o určených činnostiach na určených technických zariadeniach, ktoré je nevyhnutné pre výkon činnosti na území SR.

Úspešný uchádzač, ktorý v prípade kľúčového odborníka preukázal osvedčenie Autorizovaného stavebného inžiniera vydané v inom štáte ako SR, musí pred podpisom zmluvy preukázať zápis v registri hosťujúcich autorizovaných stavebných inžinierov (ASI). Žiadosť o zapísanie do registra hosťujúcich autorizovaných stavebných inžinierov sa podáva v štátnom jazyku na tlačive SKSI, ktorého prílohou sú doklady preukazujúce splnenie požiadaviek podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov

**(\*)**Uchádzač môže na preukázanie technickej spôsobilosti alebo odbornej spôsobilosti využiť v zmysle § 34 ods. 3 ZVO technické a odborné kapacity inej osoby, bez ohľadu na ich právny vzťah. V takomto prípade musí uchádzač obstarávateľskej organizácii preukázať, že pri plnení Zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje uchádzač písomnou Zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej Zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. Oprávnenie dodávať tovar alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté.

**(\*\*)** Uchádzač, ktorého tvorí skupina dodávateľov, preukazuje splnenie podmienok účasti týkajúce sa technickej spôsobilosti alebo odbornej spôsobilosti za všetkých členov skupiny spoločne.

**(\*\*\*)** Uchádzač môže požadované doklady nahradiť aj JED v zmysle § 39 ZVO.

\*\*\*\*\*\*\*\*\*\*\*\*